***Škrlovec*** - dnevni center za mlade in družine

Center za socialno delo Gorenjska, Enota Kranj, Koroška c. 19, 4000 Kranj

**OBVESTILO O DEJAVNOSTIH V ČASU**

**JESENSKIH POČITNIC 2019 (od 28.10. do 30.10.2019)**

Pozdravljeni!

Na Škrlovcu smo za vas pripravili zanimiv program jesenskih počitniških aktivnosti.

**NA POSAMEZNE AKTIVNOSTI SE JE POTREBNO PRIJAVITI.**

**Prijave na počitniške aktivnosti zbiramo do 24.10.2019!!**

**na naših mailih: info@skrlovec.net ali po telefonu 040 190 560 ali 23-73-515.**

Da boste o vsem natančno obveščeni, bi vas izvajalci programa radi opozorili na naslednje:

* **število udeležencev na dejavnostih je omejeno** glede na izkušnje iz preteklih počitniških dejavnosti. Maksimalno število udeležencev na dejavnostih je **20** (v prvi vrsti moramo zagotoviti varnost **udeležencev**);
* v primeru, da se na dejavnost prijavi več udeležencev kot je prostih mest, bodo imeli prednost otroci ali mladostniki, ki so se prej prijavili. V kolikor bomo prejeli več prijav isti dan, bomo dali prednost otrokom ali mladostnikom za katere strokovni delavci Škrlovca ocenjujemo, da se mladostnik/družina sooča z materialnimi, socialnimi, zdravstvenimi, vzgojnimi ali drugimi težavami v svojem okolju ali življenju;
* prednost bodo imeli otroci oziroma mladostniki, ki so ali so bili v preteklosti vključeni v naše dejavnosti (individualna pomoč, skupinsko delo z mladimi, prostočasne in počitniške dejavnosti, itd.);
* izvajalci Škrlovca se o izbiri mladostnikov odločajo samostojno in na odločitev ni možna pritožba. Izvajalec se obvezuje, da bo tiste mladostnike/družine, ki se izletov zaradi povečanega števila udeležencev ne bodo mogli udeležiti, o tem obvestili po telefonu;
* **v PONEDELJEK 28.10.2019 se bomo odpravili na obisk picerije, kjer bomo spoznali, kako tam poteka delo in kako izkušeni peki pripravijo okusno pico. Po ogledu pa se bomo pod vodstvom prostovoljke Romane tudi sami preizkusili v pripravi pice na kulinarični delavnici.**
* **v TOREK, 29.10.2019 gremo na AIKIDO delavnico. Na aktivnosti se bomo z različnimi igrami dobro razgibali, zato potrebujete udobna športna oblačila. Prav tako malico in pijačo za energijo.**
* **v SREDO 30.10.2019 bomo odšli v Vodno mesto Atlantis, kjer bomo pod vodstvom športnih vaditeljev uživali v igrah in plavalni dogodivščini. Prav tako si bomo privoščili kosilo, zato ob prijavi navedite kakšen obrok želite (piščančji medaljoni + pomfrit ali ocvrti sir + pomfrit).**
* Počitniške dejavnosti se mladostnik udeleži prostovoljno in jih lahko tudi prostovoljno zapusti, vendar le ob predhodnem obvestilu ali dovoljenju staršev in izvajalcev dejavnosti,
* počitniške dejavnosti so brezplačne, razen doplačil za posamezne izlete (glej prilogo – program). V primeru, da plačilo posameznih izletov za vas predstavlja problem, nas prosim o tem obvestite,
* počitniške dejavnosti se mladostnik lahko udeleži le v primeru, da ima pravilno izpolnjeno in podpisano **soglasje za vključitev mladostnikov v dejavnosti Škrlovca (za leto 2019/2020)** ter vse kar je navedeno v programu za posamezno aktivnost,
* **soglasje** (če ga še niste) **nam pošljite najkasneje do 24.10.2019 na naslov: Škrlovec, CSD Gorenjska, Enota Kranj, Koroška cesta 19, 4000 KRANJ.** Soglasje najdete oz. dobite na spletni strani [www.skrlovec.net](http://www.skrlovec.net) ali v prostorih Škrlovca. Ob tem vas opozarjamo, da soglasje podrobno preberite. Upoštevali bomo samo pravilno izpolnjena soglasja, **s podpisi staršev!** Za nepravilno izpolnjena ali prepozno oddana soglasja ne prevzemamo odgovornosti,
* udeleženci, ki se bodo prijavili do **24.10.2019** bodo dodatno nezgodno zavarovani,

* program, obvestila in soglasje najdete tudi na spletni strani [www.skrlovec.net](http://www.skrlovec.net)

Izvajalci počitniških dejavnosti smo; Maja, Mojca, Darja, Tomasz in prostovoljci Škrlovca. Za dodatne informacije nas pokličite na telefon: **04/23-73-515** oz. **040-190-560.**

Lep pozdrav,

 Mojca Selko

 strokovna sodelavka Škrlovca

 Tel.:(04)23-73-515 040-190-560, faks:(04)23-73-516, e-naslov:info@skrlovec.net, [www.skrlovec.net](http://www.skrlovec.net)